การประชุมระหว่างประเทศ เกี่ยวกับการเปลี่ยนแปลงของสภาพภูมิอากาศ ที่กรุงเทพฯ
องค์การความช่วยเหลือระหว่างประเทศของสวีเดน เสนอรายงานเรียกร้องให้ภาคเอกชนเข้ามาลงทุนมากขึ้นในเอเชียตะวันออกเฉียงใต้ เพื่อช่วยอุตสาหกรรม
เขาเชื่อว่านอกจากจะต้องสร้างหลักประกันให้การเติบโตทางเศรษฐกิจ ดำเนินไปอย่างมีเหตุผลแล้ว ยังจะต้องจัดการกับปัญหาที่ท้าทายต่อสิ่งแวดล้อมอีกด้วยเขาคิดว่ามีสัญญาณที่ดีว่ารัฐบาลสหรัฐฯ จะเข้ามาเกี่ยวข้องในการดำเนินงานระดับพหุภาคีและจะมีข้อตกลงระดับนี้ทั่วโลก ในวันนี้ที่กรุงเทพฯจะมีการประชุมระหว่างประเทศ ซึ่งมีสหประชาชาติสนับสนุน โดยมีผู้แทนกว่า 200คนจากยุโรปและเอเชีย-แปซิฟิกเข้าร่วมเพื่อหารือถึงการลงทุนและความเสี่ยงในการทำธุรกิจ ที่เกี่ยวกับการเปลี่ยนแปลงของสภาพภูมิอากาศ สำนักงานความร่วมมือการพัฒนาระหว่างประเทศของสวีเดนเสนอรายงานเรียกร้องให้ภาคเอกชนเพิ่มการลงทุนในเอเชียตะวันออกเฉียงใต้ เพื่อช่วยภาคอุตสาหกรรมให้สามารถปรับตัวเข้ากับการเปลี่ยนแปลงของสภาพอากาศอันเนื่องมาจากภาวะโลกร้อน ในรายงานได้เตือนเอเชียตะวันออกเฉียงใต้ว่ามีความอ่อนแอต่อการเปลี่ยนแปลงของสภาพภูมิอากาศ รายงานชี้ว่าสภาพความยากจนที่ยังมีอยู่สูงและภูมิประเทศที่มีแนวชายฝั่งทะเลกว้างขวาง ดังนั้นระดับน้ำทะเลที่สูงขึ้นจะทำให้เกิดอุทกภัยได้ง่าย โครงการพัฒนาแห่งสหประชาชาติคาดการณ์ว่า ภายใน 6 ปีนี้ภาคเอกชนทั่วโลกใช้จะใช้เงินประมาณ 86,000-109,000ล้านดอลลาร์ เพื่อปรับตัวรับมือการเปลี่ยนแปลงของสภาพภูมิอากาศ แต่ทว่าวิกฤติการเงินระหว่างประเทศก็กำลังคุกคามการลงทุนในเทคโนโลยีใหม่เพื่อการนี้ อย่างไรก็ตาม คุณแอนเดอร์สนอร์ดสตรอม ผู้อำนวยการสำนักงานความร่วมมือการพัฒนาระหว่างประเทศของสวีเดน เสนอให้พิจารณาวิกฤติที่เกิดขึ้นว่าเป็นเพียงระยะเวลาสั้นๆยังจำเป็นที่จะต้องพัฒนาการแก้ปัญหาในระยะยาวให้กับเศรษฐกิจที่ต้องเผชิญกับการเปลี่ยนแปลงของสภาพภูมิอากาศ อีกทั้งให้โอกาสกับการจ้างงานที่จะมีมากขึ้น คุณนอร์ดสตรอม บอกว่า การเจรจาระหว่างประเทศนั้นมีความจำเป็นเพื่อส่งเสริมให้เกิดการบริจาค จากทั้งภาครัฐบาล และเอกชนสู่อุตสาหกรรมที่จะต้องปรับตัวเองเมื่อได้รับผลกระทบจากการเปลี่ยนแปลงของสภาพภูมิอากาศ ขณะที่คุณโนลีน เฮย์เซอร์เลขาธิการบริหารของคณะกรรมาธิการเศรษฐกิจสังคมแห่งสหประชาชาติในภูมิภาคเอเชียแปซิฟิก พยายามให้ภาคเอกชนแสดงบทบาทแก้ปัญหาการเปลี่ยนแปลงของสภาพภูมิอากาศ เขาเผยว่าการเปลี่ยนแปลงของสภาพภูมิอากาศเป็นทั้งภัยคุกคามและโอกาสการเติบโตของเทคโนโลยีเพื่อสิ่งแวดล้อม และว่ามีความจำเป็นที่ภาคเอกชนจะต้องปรับตัวเพื่อรับมือกับการเปลี่ยนแปลงนี้ ทางด้านคุณนอร์ดสตรอม บอกว่า ภาคธุรกิจจะเข้ามาลงทุนในเทคโนโลยีเพื่อสิ่งแวดล้อมมากขึ้นเพื่อเป็นอีกแหล่งหนึ่งในการสร้างความเจริญเติบโตทางเศรษฐกิจ